《双清亭》
宋代·郭印

凿开苍翠著幽亭，正取澄江一镜半。
嘉木千章垂倒影，支流三道咽寒声。
桥横古路肩相属，云衬斜阳眼自明。
竹色波光交借重，照人心骨有馀清。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。